Here is a page extracted from Wikipedia that may contain CSS, HTML, and a lot of unformatted text.

Title: Banyos Széchenyi
Content: O banyos Széchenyi (en hongaro Széchenyi-gyógyfürdő, /seːtʃeːɲi/) son un banyos d'a ciudat de Budapest (Hongría), que forman o mayor balneario medicinal d'Europa. L'augua d'os banyos proviene de dos manantials que salen d'a tierra a una temperatura de 74 °C y 77 °C, respectivament. O nombre d'os banyos ye en honor d'István Széchenyi.

Os components d'as suyas auguas termals encluyen sulfatos, calcio, magnesio, bicarbonatos y una cantidat significativa de flúor y acido metaborico. Istas auguas son indicatas medicament ta as malautías dechenerativas d'as articulacions, as inflamacions cronicas y subagudas d'as articulacions, asinas como post-tractamientos ortopedicos y traumatolochicos.

Historia

Os banyos se troban en o Parque d'a ciudat, y fuoron disenyatos por l'arquitecto hongaro Győző Czigler y construyitos en 1913 en estilo neobarroco. A construcción d'o balneario prencipió o 7 de mayo de 1909. Os banyos ubrioron as suyas puertas o 16 de chunio de 1913. A construcción d'a piscina costo alto u baixo 3,9 millons de korona hongaras. L'aria total construyita estió de 6.220 metros cuadratos y o total de vesitants en 1913 brincaba d'os 200.000, estando ya ista cifra de 890.507 en 1919. Por ixas envueltas bi heba banyos privatos y publicos, en os dos casos deseparatos ta hombres y mullers. O complexo s'enampló en 1927 dica as actuals 3 piscinas exteriors y 15 interiors. Dimpués d'estar enamplato, o pozo artesiano orichinal ya no adubiba a capacidat d'o balneario, por o que s'habió de picar ta buscar uno nuevo. O segundo manantial se trobó en 1938. A fondaria d'iste manantial ye de 1256 m, a temperatura d'as suyas auguas ye de 77 °C y son 6.000.000 os litros d'augua calient que i salen toz os días. Entre 1999 y 2009 o balneario Széchenyi s'esvielló de raso.

Información útil
As tovallas no s'encluyen en o pre d'a dentrada. Si se quiere ye posible logar u mercar tovallas y banyadors en o balneario. Os cabos de semana y periodos de vacanzas o pre d'a dentrada ye una mica mas gran que os días laborables.
Bel component d'as auguas termals no ye recomendable ta mullers prenyatas ni ninos.

Pres
En febrero de 2012 os pres variaban entre 3400 y 3950 HUF. No bi ha descuentos ta ninos ni ta chubilatos por o que o pre ye stándard. Os masaches no son encluyitos en a dentrada, por o que bi ha que bosar un extra de 4000 HUF (masache basico). Se puet mercar un ticket de visitant (15 minutos de vesita guiada) por 1550 HUF.

Referencias 

Balnearios d'Hongría
Molimentos de Budapest